Pembakaran mayat

Pembakaran, kremasi atau pengabuan adalah amalan melupuskan mayat seseorang manusia yang telah meninggal dunia dengan cara membakarnya. Apabila mayat ini dibakar, tindak balas pemeluapan dan pengoksidaan akan berlaku terhadap sebatian kimia dalam mayat tersebut lalu menghasilkan bahan keluaran tertentu seperti gas, debu dan galian surih seakan tulang kering. Ia biasanya dilakukan sebagai suatu pilihan alternatif menguruskan mayat si mati selain daripada mengebumikan mayat tersebut dalam suatu keranda, di mana ia dilakukan sebelum atau selepas majlis memperingati si mati itu berlangsung.

Amalan ini biasa dilakukan di sebuah tempat khusus dipanggil krematorium atau pancaka di mana mayat si mati akan ditaruh di sebuah peti kayu dan dibakar pada suhu 760 – 1150°C ; abu sisa pembakaran dikira beratnya sekitar 5% berat mayat. Sisa mayat yang dibakar bisa ditanam atau disimpan dalam suatu tempat penyimpanan khusus mahupun dibawa waris atau saudara-mara untuk dilepaskan di tempat yang dikehendaki si mati.

Pandangan agama

Ajaran Hindu
Amalan ini dilaksanakan sebagai tujuan membebaskan roh atau jiwa manusia daripada wahana ia (tubuh badan) yang bersifat sementara sambil mengembalikan tubuh yang terkujur kepada lima unsur alam yang asal - air, udara, api, bumi dan ruang.

Ajaran Yahudi
Anutan Yahudi yang pelbagai aliran baik yang Ortodoks Lama atau Moden, Konservatif, Haredi mahupun Hasidim menentang amalan ini yang dianggap melanggar kitab dan undang-undang agama mereka di mana pembakaran mayat dilihat membantutkan kebangkitan semula di Kiamat. Perkara ini lagi-lagi ditekankan dalam Devarim (Deuteronomy) ayat 23 yang menumpukan khusus kepada pengebumian mayat. Ada aliran tertentu seperti Reform Judaism yang menerima pelupusan begini lagi-lagi pada abad ke-19 dan 20 dengan menyesaknya tempat perkuburan di kota-kota Eropah.

Ajaran Kristian
Pembakaran mayat dahulunya sering dilihat sebagai suatu perkara yang ditegah,namun ia kini diterima secara umumnya serta kerap dijalankan dalam banyak masyarakat dan penduduk majoriti beragama Kristian. Tahap kecenderungan memilih kaedah pengurusan mayat ini berbeza mengikut mazhab gereja masyarakat setempat:

 Mazhab Gereja Katolik memansuhkan pengharaman membakar mayat pada tahun 1963 semasa bersidangnya Majlis Vatikan Kedua zaman Paus Paulus VI dengan syarat abu mayat akan dikebumikan, paderi-paderi diberi kebenaran terlibat dalam upacara sebegini 3 tahun kemudian.
 Gereja Metodis menganggap ia berlawanan dengan penjagaan penuh hormat terhadap mayat-mayat serta juga berlawanan dengan contoh bagaimana Yesus Kristus dikebumikan.

Lihat juga

 Ngaben - upacara pembakaran mayat yang khusus di Bali

Rujukan